钦定古今图书集成/历象汇编/庶征典/第074卷 > 《南齐书》 > 《五行志》
## 钦定古今图书集成/历象汇编/庶征典/第074卷 > 《南齐书》 > 《五行志》

《传》曰：雷于天地为长子，以其首长，万物与之出入，故
“雷出万物出，雷入万物入。”夫雷者，人君之象，入则除
害，出则兴利。雷之微气，以正月出，其有声者，以二月
出，以八月入；其馀微者以九月入。冬三月，雷无出者，
若是阳不闭阴，则出涉危难而害万物也。

《传》曰：“雷电所击”，盖所感也，皆心思有尤之所致也。